5.2.2011 Jurnalul Oficial al Uniunii Europene L 31/13 REGULAMENTUL (UE) NR. 102/2011 AL COMISIEI din 4 februarie 2011 de modificare a Regulamentului (UE) nr. 1089/2010 de punere în aplicare a Directivei 2007/2/CE a Parlamentului European și a Consiliului în ceea ce privește interoperabilitatea seturilor și serviciilor de date spațiale COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2007/2/CE a Parlamentului European şi a Consiliului din 14 martie 2007 de instituire a unei infras- tructuri pentru informații spațiale în Comunitatea Europeană (INSPIRE) (!), în special articolul 7 alineatul (1), întrucât: (1) Regulamentul (UE) nr. 1089/2010 al Comisiei din 23 noiembrie 2010 de punere în aplicare a Directivei 2007/2/CE a Parlamentului European şi a Consiliului în ceea ce priveşte interoperabilitatea seturilor și serviciilor de date spațiale (2) stabileşte măsurile tehnice pentru inte- roperabilitatea seturilor de date spațiale, inclusiv definirea listelor de coduri care să fie utilizate pentru atributele şi rolurile de asociere ale tipurilor de obiecte spațiale și ale tipurilor de date. (2)  Regulamentul (UE) nr. 1089/2010 impune ca atributele şi rolurile de asociere ale tipurilor de obiecte spațiale sau ale tipurilor de date pentru care există o listă de coduri să ia valori care sunt valide pentru lista de coduri respectivă. (3) Valorile permise pentru listele de coduri definite în Regu- lamentul (UE) nr. 1089/2010 sunt necesare în vederea punerii în aplicare a cerințelor stabilite de regulamentul respectiv și, prin urmare, trebuie de asemenea prevăzute de regulamentul respectiv. (4)  Elaborarea valorilor din lista de coduri incluse în prezentul regulament a respectat aceleași principii în ceea ce priveşte cerințele utilizatorilor, materialul de referință, politicile sau activitățile relevante ale Uniunii, fezabilitatea și proporționalitatea în ceea ce priveşte costurile și beneficiile probabile, implicarea şi consultarea părţilor interesate şi standardele internaționale care au fost aplicate la elaborarea celorlalte măsuri tehnice prevăzute de Regulamentul (UE) nr. 1089/2010 al Comisiei. (5)  Prin urmare, Regulamentul (UE) nr. 1089/2010 se modifică în consecință. () JO L 108, 25.4.2007, p. 1. JO L 323, 8.12.2010, p. 11. (6)  Măsurile prevăzute de prezentul regulament sunt în conformitate cu avizul comitetului instituit în temeiul articolului 22 din Directiva 2007/2/CE, ADOPTĂ PREZENTUL REGULAMENT: Articolul 1 Regulamentul (UE) nr. 1089/2010 se modifică după cum urmează: 1. Articolul 4 se modifică după cum urmează: (a) alineatul (3) se înlocuieşte cu următorul text: „3.  Enumerările și listele de coduri utilizate pentru atributele sau rolurile de asociere ale tipurilor de obiecte spațiale sau ale tipurilor de date trebuie să fie conforme cu definițiile şi să includă valorile stabilite în anexa Il. Enumerarea şi valorile din lista de coduri reprezintă coduri mnemonice pentru calculatoare, neutre din punct de vedere lingvistic.” (b) alineatul (4) se elimină. 2. Articolul 6 se modifică după cum urmează: (a) alineatul (1) litera (a) se înlocuieşte cu următorul text: „(a) liste de coduri care nu pot fi extinse de către statele membre;” (b) alineatul (3) se înlocuieşte cu următorul text: „3.  Atributele sau rolurile de asociere ale tipurilor de obiecte spațiale sau ale tipurilor de date al căror tip este o listă de coduri astfel cum este definită la articolul 6 alineatul (1) litera (a) pot lua numai valori din listele indicate pentru lista de coduri respectivă. Atributele sau rolurile de asociere ale tipurilor de obiecte spațiale sau ale tipurilor de date al căror tip este o listă de coduri astfel cum este definită la articolul 6 alineatul (1) litera (b) pot lua numai valori care sunt valide în conformitate cu registrul în care este administrată lista de coduri.” 3. Anexa I se modifică în conformitate cu anexa I la prezentul regulament. 4. Anexa II se modifică în conformitate cu anexa II la prezentul regulament.